Terje Bergstad

Terje Bergstad (1938–2014) var en norsk maler og grafiker. Bergstad bodde i Bærum, men hadde også et hjem i Bondal i Tuddal i Telemark. Han arbeidet i et figurativt, naivt-ekspresjonistisk formspråk. Bildene fra Telemark er preget av en kontrastrik landskapsforenkling i mørke farger.

Bergstad debuterte i 1967 med separatutstilling i SAS Gallery i New York og senere samme år i Kunstnerforbundet i Oslo. Etter 1980 trakk han seg tilbake fra kunstarenaen på grunn av sykdom og psykiske problemer. Han ble løftet fram i lyset gjennom en utstilling på Museet for samtidskunst i 2000. Etter utstillingen i Samtidsmuseet ble det etablert en ideell stiftelse for å forvalte kunstnerens interesser. Han stilte også ut på Henie-Onstad kunstsenter i 2011.

Telemarksgalleriet eier om lag 1700 verk av Bergstad. Samlingen ble donert til galleriet av Bergstadstiftelsen i 2013. Hans maleri Fra Sagorsk (1985) ble i 2008 gjengitt på et frimerke i serien «norsk kunst».

Referanser

Litteratur 
 Gunnar Sørensen. Terje Bergstad : under en mørkere himmel. Orfeus publishing, 2011. ISBN 9788293140009
 Steinar Gjessing. Terje Bergstad, bilder - tegn. Orfeus forlag og Museet for Samtidskunst, 2000. ISBN 82-467-0040-5
 Gunnar Sørensen. «Terje Bergstad». I: Kunst nr. 2, 1980 s. 1-13

Eksterne lenker 
 

Norske malere
Norske grafikere